అనిల్ మాధవ్ దవే

అనిల్ మాధవ్ దవే (1956 జూలై 6 - 2017 మే 18) భారతదేశానికి చెందిన రాజకీయ నాయకుడు.  ఆయన 2014లో నరేంద్ర మోడీ మొదటి మంత్రివర్గంలో 2016 జులై 5 నుండి 2017 మే 18 వరకు కేంద్ర పర్యావరణం, అటవీ & వాతావరణ మార్పుల శాఖ సహాయ మంత్రిగా పని చేశాడు.
జననం, విద్యాభాస్యం 
అనిల్ మాధవ్ దవే 1956 జూలై 6న మధ్యప్రదేశ్‌లోని బాద్‌నగర్‌లో జన్మించాడు. ఆయన గుజరాతీ కళాశాల నుండి ఎం.కామ్‌ పూర్తి చేశాడు.
రాజకీయ జీవితం
అనిల్‌ మాధవ్‌ దవే ఆర్ఎస్ఎస్ లో చేరి ఆ తరువాత భారతీయ జనతా పార్టీలో చేరాడు. ఆయన 2009లో మధ్యప్రదేశ్‌ నుండి రాజ్యసభ సభ్యుడిగా ఎన్నికై నీటి వనరుల కమిటీ, సమాచార, ప్రసారాల శాఖ కమిటీ, వాతావరణ మార్పులపై అధ్యయన కమిటీ సహా పలు కమిటీల్లో సభ్యుడిగా పని చేశాడు. అనిల్‌ దవే 2016లో జరిగిన కేంద్ర మంత్రివర్గ విస్తరణలో 2016 జులై 5న పర్యావరణ, అటవీ శాఖ బాధ్యతలను చేపట్టాడు.
మరణం
అనిల్ మాధవ్ దవే అనారోగ్యంతో ఢిల్లీ ఎయిమ్స్‌లో చేరి ఆసుపత్రిలో చికిత్స పొందుతూ 2017 మే 18న మరణించాడు.

మూలాలు

వర్గం:1956 జననాలు
వర్గం:భారతీయ జనతా పార్టీ రాజకీయ నాయకులు
వర్గం:2017 మరణాలు